HANKELEPING 

Tallinn	15.02.2024 nr 2-2/24/131-1	

Riigi Kaitseinvesteeringute Keskus, registrikood 70009764, asukoht Järve 34a, 11314 Tallinn, mida esindab direktori 07.12.2020 käskkirja nr 77 alusel Riigi Kaitseinvesteeringute Keskuse hangete osakonna juhataja Ivar Janson, edaspidi nimetatud tellija

ja

Nordic Production Group OÜ, registrikood 12948603, asukoht, Lai tn 34 / 36, 51005, Tartu maakond, Tartu linn, mida esindab põhikirja alusel Romet Rand, edaspidi nimetatud täitja, eraldi nimetatud kui pool ja ühiselt kui pooled on sõlminud dünaamilise hankesüsteemi „Telgid ja hallid" (viitenumber 267213) seotud hanke „PVC hall (Jõhvi)“ (viitenumber 274852) tulemusel hankelepingu (edaspidi nimetatud leping).

1.	Lepingu ese

1.1.	Leping on sõlmitud dünaamilise hankesüsteemi kategoorias 2-Hallid.
1.2.	Osutatav teenus on PVC halli renditeenus.
1.3.	Teenuse kirjeldus on toodud lepingu lisas 1.
1.4.	Teenuse osutamine toimub riigihanke alusdokumentide (edaspidi ka RHAD) ja pakkumuse alusel. Juhul, kui pakkumuses on andmeid või tingimusi, mis on vastuolus RHAD-s toodud tingimustega, siis kehtivad RHAD-s toodud tingimused.
1.5.	Teenuse osutamise asukoht on Pargi 55, Jõhvi 1. jalaväebrigaadi  territoorium.
1.6.	Rendiperioodi algusaeg esimesel võimalusel, eeldatavalt 01. märts kuni 14.12.2024. Rendiperioodi algusaeg võib muutuda tulenevalt hankemenetluse kestusest, pakkumuste hindamise pikema protsessi (nt selgituste küsimise), vaidlustuse esitamise, vajalike lubade saamise kestusest või paigaldustööde kestusest.
1.7.	Rendiperioodi võib muuta (sh lühendada) või pikendada, kui samal territooriumil jätkub vajadus vara rentimiseks kas samas või muudetud mahus. Kui renditava vara s.h inventari arv, maht ja neile esitatavad nõuded muutuvad, siis muudetakse ka teenuse maksumust proportsionaalselt muudatusega. Lepingu pikendamise või mahu muutmise vajaduse tekkimisest teavitab tellija täitjat esimesel võimalusel ning muudatus vormistatakse kirjalikult.
1.8.	 PVC hall peab olema demonteeritud ning territooriumilt ära viidud 14 päeva jooksul pärast rendiperioodi lõppu.
1.9.	Leping jõustub tellija poolt allkirjastatud lepingu edastamisest täitja e-posti aadressile ja kehtib kuni lepinguliste kohustuste täitmiseni.

2.	Üleandmine ja vastuvõtmine

2.1.	Üleandmine ja vastuvõtmine toimub akti alusel, mis on koostatud kahes eksemplaris ja mis allkirjastatakse punktis 4 toodud kontaktisikute poolt.

3.	Maksetingimused

3.1.	Lepingu maksumus on 34 202 (kolmkümmend neli tuhat kakssada kaks) eurot, käibemaksuta. Tellimusele rakendub käibemaksuvabastus.
3.2.	Lepingu maksumust võib poolte kokkuleppel muuta lepingus ja riigihangete seaduses sätestatud alustel.
3.3.	Maksetingimused on toodud hankelepingu üldtingimustes (lisa 2). E-arve esitatakse vastavalt üldtingimuste punktile 6.
3.4.	Arve esitamise aluseks on kahepoolselt allkirjastatud üleandmise-vastuvõtmise akt. Arve esitab täitja pärast üleandmise-vastuvõtmise akti kahepoolset allkirjastamist.

4.	Kontaktisikud

4.1.	Tellija kontaktisik on: Boriss Errapart, +372 5190 8270, boriss.errapart@rkik.ee.
4.2.	Täitja kontaktisik on: Romet Rand, +372 506 5644, npg@npg.ee.

5.	Muud sätted

5.1.	Leping on koostatud ühes eksemplaris ja allkirjastatud digitaalselt.

6.	Lisad

6.1.	Lisa_1_Jõhvi_PVC_hall_tehniline_kirjeldus
6.2.	Lisa_2__Hankelepingu_ üldtingimused_teenused_267213
6.3.	Lisa_3_Pakkumuse_vorm_PVC_hall
6.4.	Lisa_4_Julgeolekutingimused

7.	Poolte rekvisiidid:

Tellija:

Riigi Kaitseinvesteeringute Keskus
Registrikood 70009764
Järve 34a
11314 Tallinn
e-post lepingud@rkik.ee

(allkirjastatud digitaalselt)

Ivar Janson
hangete osakonna juhataja
	
Täitja:

Nordic Production Group OÜ
Registrikood 12948603
Lai tn 34/36, 
51005 Tartu linn
e-post npg@npg.ee

(allkirjastatud digitaalselt)

Romet Rand
Juhatuse liige